
QUAEDAM 


PURPURA  HAEMORRHAGICA 


COMPLECTENS. 


AUCTORE  JOSEPHO  GUL1ELMO  AUSTEN. 


PROFANDA 


Ex  omnibus  valetudinis  adversae  generibus, 
quibus  corpora  humana  patent,  nulla  inquisitu 
digniora  sunt,  nullorum  causas,  rationes  et  na¬ 
tura  plus  medentium  aciem  luserunt,  quam  ea, 
quae  cutem  summam  male  habent.  Multae  sa¬ 
ne  causae  tenebras  iisdem  offuderunt :  plura  sci¬ 
licet  eorum  tabis  pestiferis,  suo  quodque,  sub¬ 
tilissimis,  sensumque  pene  latentibus,  illatis 
nascuntur:  quae  quomodo  corpori  humano  no- 

ceant,  aut  efficiant,  ut  cutis  efflorescat,  parum 
hucusque  intelligimus.  Huc  accedit  cutis  sum- 
mas  actiones  et  officia  minus  perspecta  malorum 
ejus  rationem  plurimum  obscurare  :  viscerum 
contra  fabrica  et  muneribus  satis  compertis,  lux 
exinde  clarior  eorum  morbos  illustrat. 

Denique,  causae  pene  innumerae,  quarum  plu- 
res  vix  patescunt,  cutis  vitia  moderantur,  mu¬ 
tant  et  regunt :  quales  sunt,  coeli  tempestatum¬ 
que  ratio,  locorum  proprietates,  vitae  victusque 
genus,  et  quae  sunt  hujusmodi.  Hinc  factum 
est  cutis  morbos  argumento  esse  multiplici  et 
perquam  irretito.  Quantumcunque  autem  dif¬ 
ficultatis  idem  opprimat,  fateri  tamen  oportet 
Villanum  et  Batemanum  nuper  ordine  lucido 
molem  istam  indigestam  et  rudem  quodammo¬ 
do  instruxisse ;  maximeque  virum  acerrimum 
Bichatum,  membranarum  omnium  dotibus,  of¬ 
ficiis  et  ortu  patefactis,  novam  aperuisse  viam, 
quam  secuti  demum  posteri  hunc  labyrinthum 
explorare  possint. 

Summos  medicinae  honores  ambiturus,  ideo- 
que  aliquid  ad  artem  Machaoniam  pertinens 
conscripturus,  unum  cutis  summae  malorum. 

scilicet,  “  Purpuram  Haemorrhagicam,”  vel,  uti 
alii  vocunt,  “HaemorrhreamPetechialem,”  quod 
prosequar,  selegi.  Eoque  potius  de  eadem  pau¬ 
ca  literis  mandare  statui,  quod  inter  medicinam 
faciendam  quaedam  ejus  exempla  mihi  contigit 
videre.  In  animo  est,  quam  brevissime  et  cla¬ 
rissime  potero,  praecipua  huc  attinentium  edere ; 
sive  quae  usu,  inter  aegros  curandos,  sive  quae, 
perlectis  medicorum  libris,  didicerim. 


QUAEDAM  DE  NOMINE  ET  DEFINI¬ 
TIONE. 

Alii  aliis  morbum  propositum  nominibus 
designarunt.  Quidam  ipso  nomine  ejus  natu¬ 
ram  insignire,  scilicet,  eum  definire  conati  sunt. 
Hunc  in  finem  Duncanus,  “  Petechianosin,” 
vel  “ Aimorrhceam,” appellare  voluit:  Adair- 
us,  vir  perceleber,  qui  summa  acie  ejus  signa 
et  causas  patefecit,  istis  vocibus  consociatis  no¬ 
men  aptissimum  excogitasse  videtur;  scilicet, 

“  HiEMORRHIEAM  PETECHIALEM.” 

De  Graafius,  (Vide  Diss.  Inaug.  de  Petech. 
sine  Febre,  Gott.  mdcclxxv,)  et  Ferrisius,  (Vi¬ 
de  Ferris  in  Med.  Facts  and  Obs.  vol.  ii. 
mdccxci,)  haud  male  nuncuparunt  “  Petechias 
«  sine  Febre.”  Nomen  Villanianum  Purpuram 
Hcemorrhagicam ,  eo  caeteris  anteposui,  quod 
concinne  et  breviter  duas  praecipuas  notas  ex¬ 
ponit  ;  nempe,  maculas  purpureas  et  sanguinis 
cursum. 

Mali  genus,  quod  Villanus  Purpuram  voca¬ 
vit,  sic  definiri  potest :  “  Maculae  purpureae, 
exiguae,  invicem  discretae,  viribus  interdum  la- 

i 

befactis ;  aliquando  citra  febrem.”  Idem  auc¬ 
tor  species  quinque  subjecit ;  nimirum,  Purpu¬ 
ram  simplicem ,  Hcemorrhagicam ,  Urticantem9 
Senilem ,  et  Contagiosam . — (Vide  Willan  on 
Cut.  Dis.)  Caeteris  praetermissis,  Purpuram 
Hcemorrhagicam  ita  definire  volo  : 

Per  cutem  summam  maculce  purpurece  vel  livi- 
dee,  sine  tumore  vel  asperitate ,  dispersae  ;  manu 
premente  non  evanescentes;  aliquando  vesiculce 
cruore  refertee  ;  sanguis  e  pluribus  locis  sua  spon¬ 
te  causave  levissima  admota  profusus  ;  ulceribus 
gingivarum  aut  alicujus  partis  corporis  nullis ; 
vires  nonsemper  fractce  ;  febris  nulla . 

Alii  alias  definitiones  ediderunt :  quas  tamen 
omnes  omittere,  quam  sermonem  inutiliter  pro¬ 
ducere,  malui :  quippe  quae  jam  relatae,  non  ni¬ 
si  quod  ad  verba,  dissentiunt. 

Hisce  absolutis,  proximum  est,  ut  mali  pro¬ 
positi  signa  proferrem. 


DE  SIGNIS. 

Hic  morbus  non  omnes  iisdem  penitus  malis 
affligit:  ast,  aliorum  instar,  aliis  quodammodo 
alius  esse  consuevit,  prout  varient  corporis  in¬ 
doles,  habitus,  aetas,  et  quae  sunt  hujusmodi. 
Nulli  enim  aetati,  nulli  corporis  proprietati,  par¬ 
cit.  Modo  derepente  aggreditur,  notis  prae- 
nunciis  nullis.  Frequentius  tamen  non  prius 
adoriri  coepit,  quam  signa  valetudinis  minus  in¬ 
tegrae,  viriumque  lapsarum,  prodierint.  Non- 
nunquam  antecedunt  indicia  ventriculi  et  intes¬ 
tini  male  se  habentium  ;  scilicet,  cibi  fastidium, 
vomitus,  capitis  dolor,  vires  artuum  solutae  : 
nonnulli  sane,  sed  perpauci,  febricitant. 

Longe  saepius  profecto  cutis  antea  maculis 

purpureis,  nempe,  petechiis ,  efflorescit,  quam  re¬ 
liqua  malorum  accedant.  Nonnullis  summa 
cutis  vibices  sibi  praefert  liventes,  quasi  impetu 
alieno  contusa,  verberibusve  icta  ;  interjectis 
simul  maculis  minoribus.  Principio,  crura  ma¬ 
culari  solent ;  deinde,  tempore  sane  incerto,  fe¬ 
mora,  brachia,  dorsum,  pectus  et  venter.  .Raro 
manus  afficiuntur :  facies  fere  semper  integra 
est,  quod  tamen  perpetuum  non  est.  Jam  ine- 
unte  hoc  morbo,  maculae,  quas  prosequor,  lae¬ 
te  rubent,  paulo  postea  lividae  vel  purpureae  fu¬ 
turae:  demum,  jam  abiturae  colorem  sibi  induunt 
fuscum  aut  subflavum.  Quo  fit  ut  aliae  alios 
exhibeant  colores  ;  siquidem  non  omnes  eodem 
tempore  prodeunt,  maturantur,  aut  evanescunt. 
Plerisque,  maculae  non  prominent,  at  cuticula 
nitida  laevique  obteguntur :  subinde  equidem, 
eruor  subater  intus  effusus  hancce  attolli  facit ; 
vel,  uti  alias  loquar,  vesiculae  purpureae  subni- 
graeve  eminent.  Hae  vero  multo  frequentius 
quam  alicubi  partes  cuticula  tenuissima  obduc¬ 
tas  occupant ;  veluti,  linguam,  interiorem  gena¬ 
rum  et  labiorum  faciem,  gingivas  et  palatum. 
Cutis  summae  partes  jam  integrae  vel  levissime 

digito  imposito  pressae,  imo  vero  ita  contrecta¬ 
ta?,  uti  medici  tangere  consuerunt,  quo  arteria¬ 
rum  pulsum  sentiant,  exinde  saepe  protinus  pur¬ 
purascunt. 

Macula?,  quod  ad  magnitudinem,  haud  pa¬ 
rum  inter  se  discrepant.  Quibusdam  minimae 
pene  oculos  latent :  alias,  tantae  sunt,  ut  pulices 
cutem  summam  momordisse  videantur ;  neque 
unquam  adeo  eas  simulant,  quibus  alii  morbi 
cutem  male  habent,  ut  solerti  medico  errare  li¬ 
ceat.  Undecunque  cutis  istis  maculis  et  vibici¬ 
bus  efflorescat,  eadem  indoles  corporis  mala  fa¬ 
cit,  ut  sanguis  sua  sponte,  causisve  levissimis  il¬ 
latis,  uberrime  profluat;  potissimum  autem  e 
partibus  interioribus,  quas  membranae  mucosce 
obtegunt. 

Interdum  sane  tantum  cruoris  prorumpit,  tam- 
que  difficile  est  ejus  cursum  cohibere,  ut  infelix 
vix  non  illico  pereat ;  certeve  anima  ei  deficiat, 
viresque  graviter  inde  dilabuntur.  Interdum 
equidem  rivus  lentior  et  aliquanto  exilior  effluit. 
Nonnullis  porro  hic  fluxus,  intervallis  certam 
quasi  legem  servantibus,  quotidianus  est :  aliis 
parcior  et  rarior,  incertis  temporibus  interjec- 

tis  :  aliis  denique  eruor  continenter  manat,  nec 
vero  copiose. 

E  gingivis,  faucibus,  naribus,  facie  malarum 
interiori,  lingua,  labiis ;  subinde  quoque  e  mem¬ 
brana  palpebrarum  interiori,  aure  exteriori,  uri¬ 
naeque  meatu,  praesertim  sanguis  effluere  solet : 
quippe  quas  partes  membrana  tenerrima,  vasis¬ 
que  uberrima,  tegit.  Eadem  causa  efficit  etiam 
ut  eruor  persaepe  intus  fundatur  e  vasis  asperae 
arteriae  ejusque  ramulorum,  ventriculi,  intestini 
tenuioris  et  crassioris,  renum,  partiumque  natu¬ 
ralium.  Scire  autem  licet  hasce  notas  tam  esse 
varias,  legisque  definitae  expertes,  ut  quando 
sanguis  prorumpere  incipiat  aut  desinat,  quo- 
usqueve  maculae  cuti  inspersae  cum  profluvio 
interiori  socientur,  statui  omnino  nequeat. 

Sanguis  profusus,  si  auctoribus  sit  fidendum, 
nonnunquam  subniger  est  5  grumulosve  sibi  prae¬ 
fert,  nec  tamen  raro,  quantum  usu  et  experi¬ 
mentis  ediscere  potui,  parum  aut  nihil  sanorum 
proprio  distat :  sua  sponte  nimirum,  haud  secus 
atque,  valetudine  secunda,  concrescit.  Haud 
profecto  ignoro  subinde  eum  aequo  tenuiorem 
fuisse,  rubore  simul  minus  saturo  donatum. 

Morbus  igitur,  quem  prosequor,  duabus  potis- 
simum  notis  insignitur ;  nempe,  maculis  purpu¬ 
reis  cutem,  cursuque  sanguinis  membranas  mu¬ 
cosas  male  habentibus.  Quamdiu  trahat,  admo¬ 
dum  incertum  est :  modo  paucis  diebus  finitur ; 
nonnunquam,  at  rarissime,  plures  menses  annos- 
ve  permanet. 

Praeter  signa  jam  memorata  antecedere  so¬ 
lita,  nonnullis,  paulo  ante  accessionem,  artus 
insigniter  dolent,  viresque  adeo  languent,  ut  ani¬ 
ma  pene  deficiat.  Quibusdam  sane  per  totum 
equidem  hujus  mali  decursum,  animus  valde 
contristatur,  membraque  omnia  infirmantur. 
Arteriae  saliunt  exiliter,  modo  crebrius  quam 
fert  natura  :  interdum  aeger  invicem  modo  in¬ 
horrescit,  alias  exardet,  et  sudat  j  eique  vultus 
subinde  rubet,  quasi  febre  hectica  corriperetur. 
Haec  tamen  perpetua  non  sunt ;  multi  enim  non 
omnino  febricitant. 

Nonnullos  torserunt  dolores  imis  penetrali¬ 
bus  infixi ;  nempe,  ventri,  lumbis  et  praecordiis : 
alios  vexarunt  tussis,  tumor  et  intentio  quaedam 
summi  abdominis,  dolorque  simul  hoc  presso 
ortus :  atque  alvus  pigra  et  turbata  dejectiones- 

que  atrae;  haud  raro  lingua  sorde  atra  foeda¬ 
tur. 

Sunt  contra,  quibus  viscera  cibo  concoquen¬ 
do  dicata  integritate  perfrui  videntur.  Quum 
mala  tandem  diutius  perstiterint,  maximeque, 
cum  eruor  jam  diu  fluxerit,  corpus  in  habitum 
malum*  labitur ;  vultus  luridus  squalet,  perin¬ 
signis  animi  corporisque  languoris  index  ;  aeger 
emacrescit ;  artusque  aqua  intercute  tument. 

Quando  hic  morbus  aegrum  absumit,  mors 
fere  referenda  est,  aut  ad  magnam  copiam  san¬ 
guinis  alicubi  profusam,  quae  viribus  exinde  la¬ 
befactis,  ofliciove  cujusvis  viscerum  impedito, 
enecat ;  aut  ad  cruorem  ubique  fere  corporis  et 
lentius  elapsum.  Subinde  sanguine  intus  pro¬ 
rumpente  vesicula  spiritales  repletae  hominem 
strangularunt. 

Batemanus  (vide  Synop.  de  Morb.  Cutis, 
p.  109»)  meminit,  tres  sibi  contigisse  hoc  malo 
implicitos  videre  ;  qui,  cruore  e  naribus,  ore  et 
alvo  continenter  effluente,  atque  extussito,  per 
riere  ;  unum  porro  eorum  sanguinem  quoque, 
tribus  quatuorve  diebus  ante  spiritum  extre¬ 
mum,  evomuisse.  Nosse  tamen  juyat,  non  sem- 

per  lethum  instare,  sed  multos  revaluisse  :  qui¬ 
bus  nimirum,  valetudine  satis  firma,  vasa  lym¬ 
phatica  cruorem  effusum  cuti  summas  subjectum 
sustulere* 


DE  CAUSIS  ABDITIS. 

Qujenam  aut  qualis  corporis  indoles  homines 
potissimum  huic  morbo  subeundo  aptet,  parum 
hucusque  innotuit.  Uti  jam  proposui,  neuter 
sexuum,  nulla  astas  immunis  esse  solet.  Pras 
aliis  tamen  opportuni  sunt  delicati,  molles,  ir¬ 
ritabiles,  cute  summa  tenui  et  lasvi  prasditi ; 
ideoque  mulieres  et  impuberes  prae  maribus,  a- 
dultis,  fibraque  motrici  rigida  validaque  instruc¬ 
tis.  Quamvis  corpora  molliora  pras  aliis  oppor¬ 
tuna  sunt,  haud  tamen  conjicere  licet  Scrophu - 
t  .  :  * 

lam  huic  morbo  cognatam  esse ;  innumeri  enim 
jlla  infecti  hoc  penitus  vacant. 

Huc  accedit  pauperos  frequentius  quam  opi¬ 
bus  beatos  laborare.  Ne  multa  igitur,  corpora, 
quibus  contingunt  solidas  partes  laxas,  flaccen- 

tes  et  molles,  maxime  sunt  proclivia.  Neque 
tamen  non  fateri  oportet,  tenebras  hanc  argu¬ 
menti  partem  obscurare;  siquidem  aliquando  va¬ 
letudine  satis  commoda  usi  in  malum,  quod  pro¬ 
sequor,  incidunt. 


DE  CAUSIS  EVIDENTIBUS. 

Causae  evidentes  sive  excitantes  sunt  omnia 
quae  corpus  resolvunt,  roburque  conterunt :  hu¬ 
jusmodi  sunt  ignavia ;  ea  negotia  quae  artus  qui¬ 
escere,  aut  parum  moveri  cogunt ;  quaeve  ho¬ 
mines  conclavibus  arctis,  aereque  malo  inquina¬ 
tis  includi  faciunt ;  porro,  moeror,  mens  solici- 
ta,  vigilia  diutina,  fatigatio.  Quosdam,  jam  fi¬ 
nitis  morbis  acutis  aut  vetustioribus,  Purpura 
Haemorrhagica  invasit.  Batemanus  (Op.  cit. 
p.  110.)  testatur,  quendam  in  eam  post  incidis¬ 
se,  quam  praeparata  ex  Hydragyro  aliquanto 
parcius  ingesta,  salivae  fluxum  ingentem,  alias- 
que  notas  corporis  isto  metallo  imbuti,  move¬ 
rint.  Modo  cutem  e  Variola  et  Rubeola  deflo- 

rescentem  excepit ;  puerperas  nonnullas  afflixit. 
Cum  vero  manifestum  est  eandem  gravissimam 
saeviisse,  imo  vero  enecuisse,  neque  causis  jam 
relatis  praegressis,  nec  aliunde  (uti  videtur)  or¬ 
tam  ;  hoc  porro  ruriculis  et  antea  validis  eve¬ 
nisse  5  satis  constat  causas  excitantes  adhuc 

i  * 

magna  ex  parte  latitare ;  eoque  potius  sic  ju¬ 
dicare  oportet,  quod  causae  supra  comprehensae 
saepenumero,  citra  hanc  valetudinem  illatam, 
adhiberi  consuerunt. 


DE  CAUSA  CONTINENTE. 

i 

Qua  causa  contineatur  morbus,  de  quo  agi¬ 
mus,  quae  scilicet  sublata  eum  tollat,  mutata 
mutet,  parum  adhuc  medici  comperire  potue¬ 
runt.  Neque  enim  exempla  ejus  satis  multa  li¬ 
teris  sunt  mandata,  ut  ex  iis  invicem  collatis 
certa  principia  deducere  liceat  ;  nec  cadavera 
mortuorum  scalpello  patefacta  (unde  potissi¬ 
mum  sedes  morborum  deprehendi  possunt,) 
hanc  rei  propositae  partem  collustrarunt.  Lien 

profecto  subinde  grandior,  mollior,  et  quasi  fa¬ 
bricam  resolutus  apparuit ;  conjicio  tamen  id 
vitium  Purpuram  Haemorrhagicam  potius  secu¬ 
tum  esse  quam  intulisse.  Batemanus  (Op.  cit. 
p.  113.)  quoque  retulit  cuidam  tuber  durum 
mediastino  antico  inhaesisse ;  nec  raro  jecur  vi¬ 
tiosum  fuisse.  Perperam  igitur  hunc  petimus 
fontem,  unde  causam  continentem  hauriamus. 

Quidam  contendunt  humores  putrescentes, 
vel  ad  putredinem  vergentes,  alii  partes  solidas 
debiles  vel  laxas  hoc  malum  continere.  Quo¬ 
rum  in  verba  jurare  nequeo  :  ne  enim  ser¬ 
monem  inutiliter  producam,  satis  existimo  no¬ 
tare,  putredinem  cum  vita  sociari  non  posse  ; 
cruorem  hic  profusum  non,  quantum  scio,  so¬ 
lito  citius  putrescere  :  solidasque  partes  non 
semper  laxas  aut  imbecillas  habendas  ;  si¬ 
quidem  nonnullis  aegrotantium  valetudo  parum 
laesa  contingit,  actionesque  corporis  interiores 
pene  sanae  ;  viresque  non  prius  dilabi  consue¬ 
runt,  quam  sanguinis  multum  jam  effluxerit. 

Aliam  igitur  causam  exquirendam  esse  con¬ 
stat.  Valde  inducor,  qui  Duncano  percelebri 
nostro  professori  assentiar.  Hic  medicus  exi- 

mius  edocuit  longe  saepius  fibrinae  minus  justo 
sanguini  subesse,  eandemque  simul  mutari,  ni¬ 
mirum,  esse  minus  firmam.  (Audi  Praelec¬ 
tiones  Duncani  de  Medicina  Pathologica  an¬ 
nis  mdcccxviii  &  mdcccxix.)  Hoc  concesso, 
causa  continens  et  signorum  ratio  quodam¬ 
modo  saltem  patere  videntur.  Perhibeo  cor¬ 
poris  proprium  habitum,  suique  solius  similem 
proclivitatem  facere  :  eumque,  qualiscunque 
sit,  cum  valetudine  secunda,  officiisque  vis¬ 
cerum  sanis,  certeve  parum  turbatis,  committi 
posse.  Quinetiam,  conjicio,  propter  hunc  ha¬ 
bitum,  vires  concoctrices  ita  affici,  ut  sanguis 
fiat  aut  parcius  aequo  jibrina  imbutus,  aut  sal¬ 
tem  eadem  tenuiori  praeditus.  Quum  yero 
constat  e  sanguine,  veluti  fonte  communi,  cae- 
teras  partes  omnes  derivari,  ille  mutatus  hasce 
mutet,  necesse  est.  Hinc  vasa  omnia,  fibrae 
motrices,  &c.  laxam,  mollem  et  resolutam  com¬ 
pagem  sibi  praeferunt :  haec  tamen  debilitati, 
quae  vocatur,  prorsus  aliena  est ;  siquidem  ali¬ 
quando  Purpura  Haemorrhagica  homines  (Bate- 
man.  Op.  cit.)  nequaquam  infirmos  aggreditur. 


16 


DE  PURPURA  HiEMORRHAGICA. 


Denique,  si  hanc  rem  conjectura  prosequi 
licet,  causa  continens  videtur  esse  “  sanguinis 
“  et  exinde  vasorum  et  reliquarum  partium  so- 
«  lidarum  indoles  laxa,  sui  solius  similis.”  Iis 
vocibus,  “  sui  solius  similis,”  usus  multum  huc 
attinens  adhuc  ignorari  confiteor.  Hanc  tamen 
causam  amplexi  patefacere  quodammodo  pos¬ 
sumus,  cur  maculetur  summa  cutis :  cur  etiam 
sanguis  apud  membranas  mucosas  sua  sponte 
prorumpat :  cur  demum  haec  signa  corpori  pa¬ 
rum  imbecillo  eveniant.  Vires  equidem  tan¬ 
dem  concidunt,  eo  quod  aeger  fluxu  sanguinis 
infirmatur  :  non  enim  imbecillitas  facit  ut  eruor 
fundatur ;  at  hic  effusus  illam  progignit. 

Quamvis  causam  continentem  jam  proposi¬ 
tam,  veluti  verisimillimam,  amplexus  sum,  haud 
tamen  celare  licet  hucusque  desiderari  lucem, 
quae  omnes  hujus  mali  latebras  penitus. adiret: 
nec  deesse  multa,  quae  causae  praedictae  dis¬ 
crepare  videntur. 

Batemanus,  (Vide  Reports  on  the  Diseases 
of  London,  p.  ISO.),  et  Parrius,  (Parry,  Ed. 
Med.  and  Surg.  Journ.)  quibusdam  exemplis 
freti,  hanc  valetudinem  vasis  praeter  naturam 

repletis  tribuunt:  affirmant  enim  vasa  quibusdam 
aegrorum  ubique  corporis,  quasi  onusta,  sangui¬ 
nem  effudisse  :  membranasque  serosas ,  haud  se¬ 
cus  atque  mucosas ,  cruorem  intus  fusum  exhi¬ 
buisse,  Ille  scribit  quandam  annos  xl  natam, 
graviter  affectam,  et  imbecillam,  Cinchonce  Offi« 
cinalis  cortice  et  Acido  Sulphurico  diu  frustra 
sumptis,  demum,  menstruorum  copia  immodica 
profusa,  revaluisse.  Idem  auctor  adjicit,  per¬ 
saepe  sanguinem,  vena  incisa  missum,  et  alvum 
medicamentis  expurgatam,  caeteris  medicinae 
auxiliis  inutilibus,  salutem  reduxisse :  multis¬ 
que  aegrotantium  arterias  concitatas  saluisse,  et 
sanguinem  detractum  tunicam  corio  similem 
sibi  praetulisse. 

Hisce  perspectis,  valde  suspicor  vasa  plus 
aequo  sanguine  referta  habitui  laxo  jam  descrip¬ 
to  accedere.  Illud  certe  constat,  posterorum 
esse  acriori  studio  causam  continentem  hujus 
mali  inquirere. 


c 

DE  DIAGNOSI. 

o.  ■  i  ! '  •  ' 

Hucusque  absoluta  re  proposita,  sequitur,  ut 
inquiramus,  quae  morborum  genera  Purpuram 
Haemorrhagicam  eousque  simulent,  ut  medicus 
consilii  incertus  dubitare  de  mali  urgentis  na¬ 
tura  possit  5  deinde,  quo  pacto  eadem  ab  hac 
discernantur.  Typlius  et  Scorbutus ,  ni  fallor, 
unica  in  tantum  eam  referunt,  ut  curanti  sit  er¬ 
randum. 


DE  TYPHO  ET  PURPURA  HAEMORRHAGICA  INVI- 
CEM  DIGNOSCENDIS. 

Longe  frequentius  febris  Purpuree  Haemor¬ 
rhagicae  prorsus  deest :  quo  perspecto,  De  Gra- 
afius  eandem  ^  Petechias  sine  febre”  nomina¬ 
vit.  Quod  si  quando  febris  eam  comitatur, 
scire  tamen  licet,  hujus  notas  leviores  urgere, 
nec  cerebri  et  nervorum  officia  graviter  pertur¬ 
bari  :  quinetiam,  Purpuram  Haemorrhagicam 
complures  menses,  imo  vero  annos  traxisse,  ro- 

bore  non  prius  contrito,  quam  cruoris  moles 
jam  amplissima  effluxerit. 

Contra,  Typho  impliciti  insigniter  febrire  so¬ 
lent,  antequam  summa  cutis  purpurascere  coe¬ 
perit  :  maculasque  coeruleae  ejusdem  propriae 
viribus  motricibus  jam  dilapsis  enascuntur, 
ideoque  cum  aliis  signis  terrentibus  conso¬ 
ciantur  :  qualia  sunt,  cutis  gelido  sudore  ma¬ 
dida,  delirium,  stupor,  artus  trementes,  singul¬ 
tus,  arteriarum  motus  exilissimi,  et  quae  sunt 
istiusmodi.  Denique,  Typhus  multo  ocyus  fato 
vel  salute,  quam  valetudo,  de  qua  agimus,  fi¬ 
nitur. 


DE  SCORBUTO  ET  PURPURA  HAEMORRHAGICA  INVI¬ 
CEM  DISCERNENDIS. 

Quod  ad  Scorbutum  attinet,  parum  inter  me¬ 
dicos  convenit,  quantum  aut  quousque  Purpuree 
Haemorrhagicae  distet.  Alii  sane  hos  morbos 
inter  se  diversos  esse  penitus  denegarunt.  A- 
dairus  (vide  Tent.  Inaug.  mdcclxxxix)  hanc 
non  esse  nisi  illum  mitiorem  existimavit :  neque 

profecto  celandum,  Purpuree  Hcemorrhagicce  in¬ 
dicia  omnia  Scorbuto  contingere.  Complura  ta¬ 
men  docere  videntur  haecce  mala  inter  se  ad¬ 
modum  esse  aliena. 

Imprimis,  signa  valetudinis  conquassatae, 
nempe,  spirandi  difficultas,  artuum  dolores,  las¬ 
situdo,  animae  subinde  ipsa  defectio,  complures 
dies  vel  hebdomadas  antea  vexare  consuerunt, 
quam  notae  Scorbuti  exterse  accesserint.  Con¬ 
tra,  cutis  summa  persaepe  maculis  Purpuree 
Hcemorrhagicce  propriis  subito,  nullis  fere  prse- 
nunciis  malis,  efflorescit ;  homineque,  quod  ad 
alia,  integro. 

Praeter  haec  :  simul  atque  Scorbutus  radices 
altius  quasi  corpori  infixerit,  imo  vero  interdum 
jam  iniens,  quaedam  mala  inferre  solet,  ex  qui¬ 
bus  Purpura  Hcemorrhagica,  vel  inveterascens, 
aliis  omnino  caret,  alia  rarissime  exhibet.  Gin¬ 
givae  nimirum  semper  intumescunt,  spongiosae  : 
dentes  parum  firmi  alveolis  insident :  os  graveo¬ 
lens  vicinos  offendit :  crura  et  pedes  aqua  inter- 
cute  tument.  Attamen  perraro  cutis  maculis 
purpureis  foedari  coepit,  priusquam  Scorbutus 
aliquamdiu  perstiterit,  certeve  valetudinem  ve- 

hementer  fregerit.  Proinde,  cuti  maculatae 
fere  accedunt  artuum  torpor  et  resolutio,  surae 
rigentes,  crura  ulceribus  malis  inquinata,  do¬ 
lores  viscerum  et  membrorum,  animae  defectio. 

Quanquam  vero  Purpura  Haemorrhagica  diu¬ 
tissime  permanserit,  signa  tamen  ista  pessima 
supra  comprehensa  prorsus  fere  deficiunt :  ne¬ 
que  unquam  vires  multum  labefactantur,  dum 
tandem  eruor  uberius  manaverit. 

Denique,  Purpura  Haemorrhagica  «neque 
eandem  causam  excitatricem,  quam  Scorbutus, 
agnoscit,  (scilicet,  victum  e  carnibus  sale  con¬ 
ditis  et  putribus)  ;  nec  iisdem  remediis,  nempe, 
succo  citri  medicce9  &c.  cedit. 


DE  PROGNOSI. 

Proximum  est,  ut  paucis  ostendere  nitar, 
quae  notae  spem  salutis  recidivae,  quae  metum 
instantis  fati  incutiant.  Has  vero,  aliquo  fere 
adversae  valetudinis  genere  urgente,  cujus  cau¬ 
sae  signorumque  ratio  in  aprico  sunt,  perspicere 

facile  est.  Quo  fit,  ut  eventus  futuri  plurium 
malorum  clarius  quam  Purpuree  Hcemorrhagi - 
cce  praesagiri  possint. 

Illud  tamen  convenit,  eos  fere  solos  pericli¬ 
tari,  quibus  jam  plurimum  cruoris  effluxerit : 
non  enim  vires  contritas  fluxum  moliri,  sed 
fluxum  vires  conterere. 

Medicum  prudentem  nunquam  non,  san¬ 
guinis  magna  copia  profusa,  terreri  oportet : 
usu  enim  docemur,  aut  fatum  ipsum  isti  aegro 
propinquum  esse ;  aut  dirum  hydropem  ven- 
turum  esse.  Quantum  igitur  adhuc  didiceri¬ 
mus,  quo  plus  cruoris  effluat,  eo  magis  in 
praecipiti  homo  versari  consuevit :  quo  minus, 
eo  tutior  :  is  fere  salvus  est  futurus,  cui  ci¬ 
tra  sanguinis  cursum,  actiones  corporis  inte¬ 
riores  integrae  sunt,  habitus  parum  infirmus  5 
cuique  maculae,  antea  purpureae  lividaeve,  eru¬ 
bescere,  pallere,  aut  evanescere  coeperunt. 

DE  MEDENDI  RATIONE. 

Quantumcunque  medici  inter  se  discrepue¬ 
rint,  de  causis  abditis,  evidentibus  et  conti¬ 
nente,  atque  de  ratione,  qua  remedia  opitulan¬ 
tur  :  de  his  tamen  ipsis  omnes  idem  pene  senti¬ 
re  videntur.  Nec  sane  rationes  subtiles  cura¬ 
tionem  edocuerunt  idoneam  :  sed  invicem  col¬ 
laris  Purpura  Hcemorrhagica  aliisque  morbis  ei 
consimilibus,  medici  illam  iisdem  remediis,  quas 
in  hos  prodesse  antea  cognoverint,  debellare 
nixi  sunt.  Valde  tamen  suspicor,  longe  fre¬ 
quentius  naturam  almam,  quam  medicinam 
esse  medicatricem. 

Si  nobis  liceat  curationem  consiliis  exequen- 
dis  subjicere,  hsecce  proponere  haud  alienum 
duco  5  scilicet  medici  est/ 

A.  Causas  evidentes  fugare. 

B.  Sanguinis  cursum  aliasque  malas  notas 
sedare. 

C.  Vires  medicamentis  et  victu,  &c.  no¬ 


vare. 

D.  Remedia  idonea  ministrare,  quoties  cau¬ 
sae  latent,  nec  simul  dilabitur  valetudo. 

A.  De  causis  fugandis  sermonem  producere 
plane  non  opus  est.  Satis  existimo  notare,  quo¬ 
tidie  sub  dio  ambulandum  esse,  aut  equitan¬ 
dum,  modo  virium  ratio  sinat ;  semperque  citra 
fatigationem  et  sudorem :  habitandum  esse  in 
conclavibus  spatiosis,  lucidis,  quasque  perflatum 
aestivum,  et  hibernum  solem  accipiant :  noctu 
dormiendum  ;  omniaque  evitanda,  quae  men¬ 
tem  angant  et  solvant,  roburque  corporis  labe¬ 
faciant. 

B.  Quo  sanguinis  cursus,  aliaeque  note  ma- 
lse  sedentur,  quibusdam  medicamentis  adstrin- 
gendi  potentibus  est  utendum  ;  praesertim, 
Acidis  Sulpliurico ,  Nitrico  et  Muriatico  ;  Infu¬ 
so  Rosee  Gallica ?,  Sulpersulphate  Argillae  et  Po- 
tassce,  et  Cortice  Cinchonm  Officinalis.  Aci¬ 
dum  Sulphur  icum  valentissimo  esse  auxilio  ap¬ 
paret  5  quippe  quod  per  se  quidam  aegros  sa- 

nasse  contendunt.  At  vero  conjicio  naturam 
felicem,  potius  quam  id  acidum  iisdem  succur¬ 
risse  ;  medicosque  saepissime  errasse,  ista  inani 
lege  “  post  hoc,  ergo  propter  hoc,”  innixos. 
Robertonus  profitetur  modo  Acidum  Nitri - 
cum  juvisse. — (Vide  Scripta  Commentaria  Soc. 
Reg.  Ed.  Med.  annis  mdccxcix  et  mdccc.) 

Praeter  Acida ,  Supersulphas  Argillce  et  Po° 
tassce,  Kino ,  Extractum  Acacice  Catechu  et  a» 
lia  istiusmodi  ministrari  oportet,  quoties  fluxus 
sanguinis  copiosus  robur  triverit,  causaeque  de- 
bilitatrices  supra  comprehensae  mala  intulerint. 

Quoties  eruor  e  membrana  oris,  faucium,  &c. 
intima  profluit,  gargarizare  juvabit;  in  eum  fi¬ 
nem  adhibito  Decocto  Corticis  Cinchonce  Offi- 
cinalis ,  pauxillo  Acidi  Sulphurici  et  Tincturce 
Myrrhce  misto.  Huc  accedit,  cutem  summam 
ibi,  ubi  maculis  perquam  foedatur.  Spongia 
Aceto,  Tinctura  Myrrhce  aut  Decocto  Corticis 
Cinchonce  Officinalis  imbuta  madefieri  debere. 

C.  Si  causae  infirmantes,  veluti,  inedia,  moe¬ 
ror,  ignavia,  coelum  impurum,  et  alia  ejusmodi 
praecesserint,  si  actiones  interiores  languent,  et 

cursus  sanguinis  robur  labefecerit,  Cinchonce 
Officinali  adjicienda  Praeparata  ex  Ferro,  et  vic¬ 
tus  opimus.  Potui  aptissima  erunt  Vinum 
Rubrum  Lusitanicum  dilutius,  Cerevisiae  for¬ 
tiores,  praesertim  quae  vernacule  “  Porter’ *  no¬ 
minatur.  Cibus  optime  convenit  e  carnibus 
assis  vel  elixis  ;  qualis  nempe  Fibrina  et  Gelati - 
na  abundet.  Juscula  e  carne  bovilla  aut  vitu¬ 
lina  proficient :  non  quod  haec  ciborum  genera 

praecipio,  iis  assensus,  qui  sanguinem  Jibrince 

'  ( 

pauperem  hunc  morbum  provocare  credunt  j 
sed  quod  isti  cibi  mihi  alituri,  eoque  vires  re¬ 
fecturi  videntur.  Lac  bibendum,  nisi,  ob  cor¬ 
poris  proprietatem,  ventriculum  praegravet  et 
offendat. 

D.  Supra  tamen  retuli,  interdum  citra  causas 

"< 

manifestas,  et  valetudine  parum  laesa,  Purpuram 
Hcemorrhagicam  saevire.  Si  quem  igitur,  rebus 
ita  se  habentibus,  aggreditur;  si  ruricolam  victu 
lauto  usum,  vegetum  que,  invadit ;  si  eidem 
lingua  sorde  candida  obducitur ;  si  arteriae  exili¬ 
ter,  citissimeque  moventur,  et  febricula  adest  \ 
si  demum  tussis  sputi  expers,  dolor  penetralibus 

infixus,  alvusque  turbata  exercent :  Vinum, 
Cortex  Cinchonce  Ojficinalis ,  aliaque  roborando 
et  adstringendo  idonea,  nihil  proderunt ;  imo 
vero  nocebunt. 

Opus  erit  alvum  Submuriate  Hydrargyri  aliis 
medicamentis  dejectionem  moturis  adjecto  va¬ 
cuefacere  5  idque  saepius  aut  rarius,  plus  aut  mi¬ 
nus,  fieri  debebit,  prout  signa  postulare  videan¬ 
tur. 

Quinetiam,  si  dolores  partium  interiorum  uni 
sedi  haerent,  si  aeger  multum  febricitat,  necdum 
sanguinis  multum  effluxerit,  venas  scalpello,  vel 
hirudinibus  impositis  deplere,  aut  Emplastrum 
Lyttce  Vesicatorice  imponere,  proderit  $  praeser¬ 
tim,  si  validus  et  plenus  aegrotat. 

Hisce  remediis  rite  et  tempestive  ministratis 
optime  accedunt  Praeparata  ex  Ferro  et  Cortice 
Cinchonce  Officinalis ,  Acida  Sulphuricum  et  Ni- 
tricum,  Victus  aliquanto  lautior,  corpusque  am¬ 
bulando  vel  equitando  exercitatum. 


FINIS. 

